Gotbertus etiam presbiter, qui quando vita excessit habitum sanctæ religionis sumpsit, suum alodum cum consensu et laudatione suorum nepotum et parentum ex integro, pro amore Dei et sanctorum apostolorum Petri et Pauli Cluniensiumque fratrum eidem æcclesiæ condonavit. Facta est autem hæc descriptio sive donatio anno ab incarnatione Domini millesimo LXIII, regnante rege Franchorum Phylippo.